《舟抵清源曹侍御宅忧在里再过舟中》
明代·卢龙云

留滞江南望阙回，逢君暂亦出西台。百年风木情偏感，千里萍蓬笑乍开。

白马众疑骢马避，缟衣人道绣衣来。中朝旧侣时相忆，法座星光切上台。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。